Mersingi ringkond

Mersingi ringkond on üks kümnest ringkonnast Johori osariigis Malaisias. Ringkonna keskuseks on Mersingi linn. Ringkonnas elas 2020. aasta rahvaloenduse seisuga 78 195 inimest. Sellega oli see kõige väiksema elanike arvuga ringkond Johori osariigis. Lisaks mandriosale koosneb Mersingi ringkond ka 36 saarest. Etümoloogia Nimi "Mersing" on tuletatud hiinakeelsest sõnast 茂盛港 ("Mau Shengi sadam") 1880. aastal ning Mersing on lihtsustatud nimekuju. Mersingi esialgne hiinakeelne nimi muudeti ümber "Feng Shengi sadamaks" (丰盛港), kus "Feng Sheng" tähendab "head saaki". Samuti levib teooria, et Mersingi nimi võib olla tuletatud kuulsate sikhi kaupmeeste Amir Singhi ja Men Singhi nimest. Pindala Ringkonna pindala on 2838 km², mis teeb sellest Johori osariigi suuruselt kolmanda ringkonna. See hõlmab 14,6% osariigi pindalast. Rahvastiku näitajad Vahemikus 2020–2023 oli ringkonna keskmine aastane rahvaarvu kasv 0,77%. Haldusjaotus Mersingi ringkond on jagatud 14 mukimiks: Jemaluang Lenggor Mersing Padang Endau Penyabong Auri saared Besari saared Pemanggili saar Sibu saared Tinggi saared Sembrong Tenggaroh Tenglu Triang Seal asub neli linna (bandar): Jemaluang Mersing Mersing Kanan Padang Endau Majandus Ringkonna peamised majandusharud on ökoturism, kalandus, merendus, põllumajandus ja kergetööstus. Viited